cyanic-selkie/wikianc huggingface dataset:
טחן
הם חיים בכל האוקיינוסים באזורים הטרופיים. חלק מהמינים מגיעים גם לחופי ישראל.
ג'ון
אישים שנודעו בשמם הפרטי ג'ון:
משה חיגר
ביוגרפיה
קבור בחלקת החסידים בהר הזיתים בירושלים.
רבי יהודה בן בתירא השני
רבי יהודה בן בתירא השני הוא תנא שחי בדור השלישי לתנאים, בתחילת המאה השנייה ומקום מושבו העיקרי היה נציבין שבבבל. הוא נכדו של רבי יהודה בן בתירא הראשון.
המקור לכך שהיו שני רבי יהודה בן בתירא
התוספות במנחות הגיעו למסקנה שהיו שני רבי יהודה בן בתירא, בעקבות שאלתם איך יכול להיות שרבי יהודה בן בתירה חולק עם רבי יוסי שחי בתקופה מאוחרת יותר. .
מדינה מפותחת
ישויות מדיניות שאינן עצמאיות
בנוסף למדינות המסווגות כמתקדמות, ישנן 14 ישויות מדיניות שאינן עצמאיות אשר מסווגות כמתקדמות (רובן משמשות כמקלט מס):
תערוכת בולים
מסגרות תצוגה
מאחר שאחת המטרות בתערוכת בולים היא לגרום למציג לשפר את האוסף באופן מתמיד, ולא לאפשר לו לקפוא על שמריו, אוסף שקיבל ציון המזכה אותו במדליה מוזהבת גדולה, אינו יכול להמשיך ולהיות מוצג בהיקף של 5 מסגרות. על האספן חלה חובה להגדיל את היקף התצוגה לשמונה מסגרות (128 דפי תצוגה). תוספת זו מחייבת את האספן להשיג חומר בולאי נוסף, ולארגן מחדש את דפי התצוגה לקראת התערוכה הבאה בה יבקש להשתתף.
יוליוס קומודוס
נוכחותו בפרובינקיה סוריה-פלשתינה
.
קריאת ההלל
מקור החיוב
הראשונים והאחרונים דנו בשאלה מהו מקור המצוה לומר הלל ומה תוקפה. בתלמוד נאמר במקום אחד שהלל הוא מדרבנן, אך במקום אחר מובא כמקור לאמירת ההלל בחג הפסוק ב. במקום שלישי נאמר שהלל בראש חודש אינו מדאורייתא, ויש שהסיקו מכך ששאר אמירות ההלל הן כן מדאורייתא. בעל הלכות גדולות מנה את אמירת הלל במניין המצוות. הרמב"ם בספר המצוות הקשה על הבה"ג כיצד מנה את מצוות דרבנן במניין המצוות, ולחלופין, כיצד ייתכן לסבור שאמירת ההלל היא מדאורייתא, והרי מזמורי ההלל הם מספר תהלים שנכתב בידי דוד. לכן, סבר הרמב"ם שאמירת ההלל היא מדרבנן, ואינה נמנית במניין המצוות. הראב"ד סבר, בעקבות הפסוק שהביאה הגמרא, שלמצוות קריאת ההלל תוקף של דברי קבלה.
יש שהציעו חלוקה בין מקרים שונים: יש שטענו שרק הלל הנאמר בשעת הנס עצמו מחויב מן התורה או מדברי קבלה, אך אמירת הלל לדורות במועד הנס היא מדרבנן, ויש שטענו שבמועד שאירע נס גם לדורות יש חיוב הלל מדאורייתא, למשל ההלל שבחנוכה, אך ההלל שנאמר בחגים אינו אלא מדרבנן. יש שטענו שמצות קריאת הלל מצד עצמה היא דרבנן, אך אמירת הלל כחלק ממצוות אחרות, כגון שחיטת קרבן פסח ונטילת לולב, היא חיוב מדאורייתא כחלק ממצוות אלה.
ברכה על הלל בדילוג (חצי הלל)
המשנה שהיא חיבור ארץ ישראלי, המזכירה את הברכה על ההלל אינה מזכירה את מנהג אמירת ההלל בדילוג בראשי חודשים ובסיום הפסח, מנהג שבאותה עת נהג בבבל בלבד. גם הדיון בתלמוד על הברכה נדון נסב סביב המשנה ואינו מתייחס להלל בדילוג. בתקופת הראשונים התעוררה מחלוקת האם יש לברך על הלל זה או לא. רבים מן הראשונים סברו שגם כאן יש לברך, אך שינו את נוסח הברכה ל"אשר קדשנו במצוותיו וציוונו לקרוא את ההלל" משום שאין גומרים אותו. ברם, ראשונים אחרים בראשם הרמב"ם ורש"י סברו שכלל אין לברך עליו, משום שאינו חיוב מן הדין אלא מנהג, והתלמוד קבע כי אין לברך על מנהגים. יש שסברו שציבור רשאים לברך אך ביחיד אין לברך.
ארד (מחוז)
דמוגרפיה
ב-31 באוקטובר 2011 מנה המחוז 409,072 תושבים וצפיפות האוכלוסין הייתה 52 תושבים לקמ"ר (130/מ"ר). להלן ההתפתחות הדמוגרפית:
אספרנטה ציוויטו
אספרנטה ציוויטו (באספרנטו: Esperanta Civito, מילולית: אזרחות האספרנטו) היא קבוצה חסרת טריטוריה ודוברת אספרנטו, המבקשת להיות קולקטיב ריבוני שהוא סובייקט של החוק הבינלאומי. לשם כך הקימה הקבוצה מוסדות דמוי-לאומיים כגון פרלמנט, ועדה מבצעת, ובית דין; גיבשה אמנה-חוקה, חוקקה מספר חוקים, ואף השיקה מטבע משלה. היא מתייחדת בכך שהיא מציעה אפשרות לרכוש 'אזרחות' אספרנטית.
הגוף המבצע
מלבד סגן הקונסול הנבחר, ראשי הקונסול למנות עד שבעה סגנים נוספים המהווים את הרשות המבצעת המכונה Kapitulo. הקונסול מהווה את הנציג והדובר של הציוויטו בפני גורמים חיצוניים. הוא אחראי על ביצוע המשימות שהוטלו עליו, על קביעת סדר היום ועל כינוס הפרלמנט. במקרים של שוויון בהצבעה, הקול שלו מכריע.
סמלים וחגים
לציוויטו ארבעה חגים רשמיים: 14 באפריל - יום הזיכרון לחלוצים; 2 ביוני - יום שפת האספרנטו; 10 באוגוסט - יום הציוויטו; ו-15 בדצמבר (יום זמנהוף) - יום תרבות האספרנטו.
אלאונורה מריה יוזפה מאוסטריה
אלאונורה מריה יוזפה מאוסטריה (בגרמנית: Eleonore Maria Josefa von Österreich; 21 במאי 1653 - 17 בדצמבר 1697), הייתה אשתו של מיכל הראשון, מלך פולין, ולאחר מכן אשתו של קרל החמישי, דוכס לורן.
משפחתה
ב-6 בפברואר 1678 התחתנה אלאונורה מריה יוזפה מאוסטריה עם קרל החמישי, דוכס לורן, ממנו היו לה 6 ילדים:
אסקילסטונה
אסקילסטונה (בשוודית: Eskilstuna) היא עיר בקומין (רשות מקומית) אסקילסטונה, במחוז סדרמנלנד שבשוודיה. בעיר התגוררו 72,088 תושבים נכון לשנת 2020, עם אוכלוסייה כוללת של 107,490 תושבים בקומין כולו (נכון ל-1 בנובמבר 2021). באסקילסטונה אוכלוסייה גדולה של המיעוט פינים שוודים העיר ממוקמת על נהר אסקילסטונאון, המחבר בין אגם יילמארן לאגם מאלרן.
ז'ואקים רודריגז
2000
רודריגז סיים במקום ה-49 בטור דה ל'אווניר.
2005: מלך ההר בוואלטה אספנייה
רודריגז סיים רביעי במרוץ קלאסיקה פרימוורה. הוא נבחר לג'ירו ד'איטליה, וסיים במקום ה-80 הכללי, הוא סייע לבן קבוצתו, חואן מנואל גארטה הספרדי, לסיים במקום החמישי. הוא סיים שני בוואלטה של בורגוס, וניצח את המרוץ החד יומי, אוריקולה איגוארה. בוואלטה אספנייה, הוא ניצח את קטגוריית מלך ההר עם 200 נקודות, וסיים במקום ה-38 הכללי. התוצאה הטובה ביותר שלו בקטע הייתה בקטע ה-16, כאשר סיים רביעי.
ונסן אבובקאר
בשיקטש
ב-27 באוגוסט 2016 הושאל אבובקאר לבשיקטש הטורקית עד לסוף העונה. ב-10 בספטמבר ערך את הופעתו הבכורה בניצחון 1–3 על קראבוקספור. ב-16 באוקטובר הבקיע צמד שערי בכורה בניצחון 2–3 על נאפולי בליגת האלופות. במדי הקבוצה כבש 19 שערים ב-38 הופעות בכל המסגרות. ב-25 בספטמבר 2020 חזר לבשיקטש וחתם לעונה אחת.
מגדל הנערה (איסטנבול)
אגדת הנחש
לפי אגדה טורקית פופולרית, לסולטן אחד הייתה בת אשר אהב מאוד. יום אחד, בביקור אצל אורקל, עלתה נבואה לפיה הבת תוכש בידי נחש ארסי ביום הולדתה ה-18. הסולטן שחשש לשלום בתו, בנה את המגדל על האי המבודד מהיבשה כדי שתהיה מוגנת מפני נחשים. ביום הולדתה ה-18, הסולטן בא לבקר את בתו במגדל, הביא לה סלסילת פירות אקזוטיים כמתנת יום הולדת, ושמח שהצליח למנוע את התגשמות הנבואה. אמנם, כאשר פתחה הבת את הסל, יצא ממנו נחש שהתחבא בין הפירות והכיש אותה למוות כפי שחזתה האורקל. לכן נקרא המגדל "מגדל הנערה".
בני זאבי
ביוגרפיה
ב-2005 נפטר ממחלת הסרטן. הוא הותיר אחריו ארבעה ילדים. כמה מהם המשיכו את דרכו ושרתו בקהילת המודיעין. בנו הבכור הוא ההיסטוריון פרופסור דרור זאבי מאוניברסיטת בן-גוריון בנגב. בתו אורית ברק ממקימי היישוב הררית בגוש שגב. בנו נדב זאבי, קצין מודיעין אף הוא, איש תקשורת וממייסדי חברת 'אירונאוטיקס', ובתו אדר זאבי עורכת בכירה בהוצאת 'כתר'.
פרנסואה דגל
פרנסואה דגל (4 בדצמבר 1932 – 22 בינואר 2014) היה זמר צרפתי, שייצג את מונקו באירוויזיון 1960 ובאירוויזיון 1962.
טיטניק II
תהליך הבנייה
עלות האונייה היא כחצי מיליארד דולר, בעוד הטיטניק המקורית עלתה רק 144 מיליון דולר.
מבנה האונייה
לאונייה יהיו 4 ארובות, שתיים מהן יתפקדו כארובות רגילות והשתיים האחרות ישמשו כגלריות הנצחה. היא תשקול 56 אלף טון, אורכה יהיה 269.15 מטרים וגובהה 53.35 מטרים. האונייה תוכל לשאת 2,435 נוסעים ו־900 אנשי צוות.
רומנדיסי טיטניק
מועד הפעלתה של האונייה מתוכנן לסוף 2022.
תולדות המיניות - הרצון לדעת
בטקסט ישנן שתי תקופות: התקופה הטרום-מודרנית והתקופה המודרנית. בתקופה הטרום-מודרנית למוסדות הדת הייתה שליטה על המיניות, ואילו בתקופה המודרנית השליטה על המיניות עוברת לרפואה, לפסיכיאטריה. כל זה נעשה באמצעות עקרון הווידוי שמקבל בתקופה המודרנית משמעות חדשה. בווידוי המודרני המטופל צריך להכליל בתיאורו פירוט מדוקדק ואובססיבי לא רק של האקט עצמו, אלא של כל הסובב סביבו, רצונותיו, דחפיו, תשוקותיו וכו'. מדובר בטיפול שמשלב וידוי מסורתי וכללים של שיח מדעי: מדיקליזציה (כמו דיבור על סטייה במובנים רפואיים) המחייבת תיעוד מפורט, ניתוח "מדעי" וכדומה.
צור הדסה
היסטוריה
בשנת 1985 שווקו 65 מגרשים ביישוב לבנייה עצמית לבני מושבים. אולם, לאחר שלא הייתה התעניינות, נחתם הסכם עם קבוצה של ירושלמים, שהתאגדו בעמותה להתיישבות בערכי תנועת העבודה, על העברת ההרחבה לידי העמותה. העמותה, שנקראה העמותה להתיישבות בצור הדסה, בנתה את הבתים במשותף וגייסה חברים נוספים להתיישבות. הבנייה של ההרחבה התבצעה בסביבות שנת 1990, ועד אז תואר המקום כ"כפר זעיר ונידח". שיווק הבתים של העמותה נמשך לפחות עד אמצע 1992.
אליעזר שמחה וייס
ביוגרפיה
הוא חזר לעירו מנצ'סטר לשמש רב קהילה. באותה תקופה למד משפטים (עריכת דין) באוניברסיטת מנצ'סטר. לימים שימש גם כמנכ"ל לשכתו של הרב ד"ר עמנואל יעקובוביץ, הרב הכולל ליהודי בריטניה הגדולה, והיה אחראי לענייני ישראל בלשכת הרב הראשי. הרב וויס שימש גם כרב ומורה רוחני לסטודנטים יהודים באוניברסיטאות לונדון ומנצ'סטר.
אבירם סלע
חיים אישיים
סלע מתגורר בתל אביב, נשוי ואב לשלוש בנות. בעל תואר ראשון במשפטים ובמנהל עסקים מהמרכז הבינתחומי הרצליה, ובעל תואר שני בביטחון לאומי מאוניברסיטת חיפה. בוגר המכללה לביטחון לאומי.
לובה ביליצקה בלום
הפעילות בגטו ורשה
באוגוסט 1942 החליטו הגרמנים לחסל את הגטו הקטן. תלמידות בית הספר לאחיות, ילדי בית היתומים של יאנוש קורצ'ק ואלפי יהודים נוספים, גורשו לכיכר גז'יבובסקי על מנת להישלח לאומשלגפלץ. ביליצקה-בלום הצליחה באומץ לב ובביטחון עצמי, לשכנע את הגרמנים לשחרר את האחיות, בנימוק שהן חייבות להישאר כדי להילחם במגפת הטיפוס המשתוללת בגטו. לאחר אקציה זו עבר בית הספר שבהנהלתה למיקום אחר בגטו, לדירה קטנה שכללה 6 חדרים ברחוב גנשה 33. שם המשיכו ללמוד בסתר, סיימו את הלימודים וקיבלו תעודת אחות. סך הכל, הכשיר בית הספר כ-60 אחיות.
הוקרה והנצחה
לובה בילצקה-בלום קיבלה בשנת 1965, את מדליית פלורנס נייטינגייל, האות הבינלאומי הגבוה ביותר עבור אחות הניתן על ידי הצלב האדום, על פעילותה בתקופת הכיבוש הנאצי ועל הצלת חיים של אחיות וילדים.
Fraps
גרסתה החינמית מאפשרת צילום וידאו של עד כ-30 שניות בלבד, ומאפשרת למשתמש לצלם תמונת מסך בפורמט BMP בלבד.
ארול מוריס
סרטיו הראשונים
ב-1984 מוריס נשא לאישה את ג'וליה שיהאן אותה הכיר בוויסקונסין, כשביצע תחקיר על אד גין ורוצחים סדרתיים אחרים. לימים הוא נזכר בשיחותיו הראשונות עם ג'וליה: "עסקתי ברוצחי המונים אבל חשבתי עלייך", הוא אמר ומייד התחרט על כתך, חשש שזה עלול להישמע צורם באוזניה. אולם ג'וליה הוחמאה מכך: "חשבתי, באמת, שזה היה אחד הדברים החביבים ביותר שמישהו אמר לי אי פעם. היה לי קשה לצאת עם בחורים אחרים אחרי ששמעתי זאת."
לותר פון זיבאך
ביוגרפיה
הוא גדל במנהיים, שם אביו היה קצין בחיל במצב. בשנת 1875, לאחר שסיים את לימודיו באקדמיה לאמנויות יפות בקרלסרוהה בניהולו של פרדיננד פון קלר, הוא הצטרף מחדש למשפחתו בשטרסבורג, שם התגוררו מאז תום מלחמת צרפת–פרוסיה.
רחוב ברוברטסאו, פרבר מצפון לשטרסבורג, נקרא על שמו.
יחסי לטביה–רומניה
יחסי לטביה–רומניה הם יחסי החוץ בין לטביה ורומניה. שתי המדינות הן חברות מלאות בנאט"ו, האיחוד האירופי, והארגון לביטחון ולשיתוף פעולה באירופה.
יחסי סחר
היחסים הכלכליים בין לטביה לרומניה מתרחבים משנה לשנה, ושיתוף פעולה כלכלי בין שתי המדינות מתמקד בתחום ה-IT, טלקומוניקציה, יעילות אנרגיה ותעשיית התרופות. מחזור הסחר בין המדינות נשלט על ידי מכונות ומכשירים מכניים, כמו גם ציוד חשמלי. נכון למחצית הראשונה של 2007, היצוא של לטביה לרומניה הסתכם ב-2.1 מיליון אירו והיבוא ב-1.9 מיליון אירו.
פולין מוראן
מוראן נולדה בעיר בלקפול שבלנקשייר. היא למדה משחק בבתי ספר אחדים בהם התיאטרון הלאומי לנוער והאקדמיה המלכותית לאמנות הדרמה. מאז 1987 היא אסטרולוגית מקצועית. על אף שהיא בעיקר שחקנית תיאטרון, מוראן הופיעה בסרטי קולנוע אחדים כגון "The Good Soldier" (מ-1981), "האישה בשחור" (1989), ו"כאוס בגני ורסאי" (2014). ב-1983 שיחקה מוראן בסדרת הטלוויזיה "The Cleopatras". בין 1965 ל-1979 ניגנה בגיטרה בס בלהקה בשם "The She Trinity" שכללה נשים בלבד.
קרב פולנטיה
ניצחונו של סטיליקו בקרב היווה עדות נוספת לכישרונו הרב בלחימה, כפי שהוכיח כאשר הדף את אלאריק בפעמים קודמות ושנה מאוחר יותר בוורונה, אך העובדה שאלאריק הצליח לחמוק ממנו זו הפעם השלישית חיזקה שמועות שטענו כי סטיליקו מניח לאלאריק להימלט בכוונת מכוון. שמועות שערורייתיות אף יותר, שהיסטוריונים מודרניים פוסלים לחלוטין, היו שהשניים אף היו מאהבים.
קונגו (שפה)
רקע היסטורי
גם המיסיונריים לקחו חלק בתרבות השפה בקונגו ויצרו ספרות מקומית לצורך העבודה עם השבטים והקבוצות האתניות השונות. אנו מזהים מספר יצירות אשר נכתבו בשפת הקונגו בין השנים 1908–1911 על ידי מסיונריים בצרפת ובבלגיה.
אבאקו והוועדה לבלשנות אפריקה
הצורך הורגש ב-1950, על ידי נזזה-לנדו והבאקונגו, שהביעו את דעתם, שכן חידוש המאמצים המאוחדים הללו היה תגובה לדומיננטיות ארוכת הטווח של שפת הלינגלה בבירה. הם הגיבו נגד העובדה שאף על פי שקונגו היוותה "לפחות שני שלישים" מתושבי הבירה, נאלצו ילדיהם לקבל השכלה בשפת הלינגלה. הם היו משוכנעים כי שכיחותה של שפת הלינגלה בעיר הבירה יכולה להיות מנוגדת רק באמצעות שפת "קיקונגו" חזקה, "ספרותית" ומאוחדת. ולא פחות מכך, על ידי תפוצה רחבה מבחינה גאוגרפית: נזזה-לנדו רצה להתאחד בתוך העמותה התרבותית שלו. המניפסט כלל הזמנה למיסיונרים שעבדו באזור בטונגו ולבלשנים המעוניינים בשפה לתמוך בתנועה. בתגובת התגוננות למניפסט של נזזה-לנדו, התארגנו כמה אינטלקטואלים מאנגליה, ב-1951, באגודת "ליבוקה לייה בנגלה". אחד המייסדים היה יוסף אילאו, אשר בשנת 1958 יהפוך השותף של פטריס לומובה (Patrice Lumumba) להקים את המפלגה הלאומנית "Mouvement National Congolais".
יצירות ספרות
המיסיונריים אשר הגיעו לקונגו לקחו חלק בפיתוח השפה בעזרת כתיבת ספרות. בשנת 1557, יצא לאור הקטכיזם, מדריך אמונה נוצרי הבנוי במתכונת של שאלות ותשובות, הראשון בשפת קיקונגו. הוא הוצא לאור על ידי דיאגו גומז, נוצרי שנולד בקונגו להורים פורטוגזים. בשנת 1624, מתאוס קרדוסו, נוצרי ממוצא פורטוגזי נוסף, ערך והוציא לאור תרגום של שפת הקונגו לפי הקטכיזם של מרקוס חורחה. ההקדמה מספרת לנו שהתרגום נעשה על ידי מורים של קונגו מסאו סלבדור, בירתה של אימפריית הקונגו העתיקה וכי לקח השראה גם מעבודתו של פליקס דו אספריטו סאנטו. המילון נכתב בערך בשנת 1648 לשימוש של מיסיונרים ממסדר הקפוצ'יני. המסדר הקפוצ'יני הוא מסדר נזירים של הכנסייה הקתולית, שמוצאו במסדר הפרנציסקני. מחברו העיקרי של המילון היה מנואל רוברדו, כומר חילוני מקונגו, שהפך למיסיונר קפוצ'יני כמו פרנסיסקו דה סאוודור. בסוף המילון ישנה דרשה של שני עמודים שנכתבו בשפת הקונגו ובמילון יש כ-10,000 ערכים ומילים. מילונים נוספים נוצרו על ידי מיסיונרים צרפתיים לחופי לואנגו בשנת 1780 – רשימת מילים פורסמה על ידי ברנרדו דה קאנצ'טים ב-1805. המיסיונרים הבפטיסטים שהגיעו לקונגו בשנת 1879 פיתחו אורתוגרפיה מודרנית של השפה.
ב-1886 הוצא לאור מילון ובתוכו גם פרק הכולל את כללי הדקדוק של שפת קונגו, כפי שדוברה בסאו סלבדור, בירתה הקודמת של קונגו ומערב אפריקה. המילון נכתב על ידי הולמן בנטלי והוצא לאור בלונדון. בנטלי, היה מיסיונר אשר נשלח למשימה באזור נהר הקונגו שם למד את כללי השפה וכאשר חזרה ממשימתו הוציא לאור את המילון. בהקדמה, בנטלי מתייחס לנלמוו, אפריקאי, שעזר לו ותיאר את השיטות בהן הוא השתמש במטרה לעבד את המילון, דבר הכלל מיון ותיקון של 25 אלף פתקי נייר שהכילו מילים והגדרתם. בסופו של דבר, בשנת 1905 - בנטלי הוציא לאור את התנ"ך הנוצרי המלא בשפת הקונגו. בשנת 1912, בניו יורק הוציא החוקר ק. ל. אמאן, ספר נוסף העוסק בדקדוק של שפת קונגו.
כללי השפה
לכל שפה בשפת הבנטו שלושה מרכיבים:
ויטור אוליביירה
ספורטינג בראגה
ויטיניה גדל במחלקות הנוער של קאסה בנפיקה, אז'יאס אלביטה וספורטינג בראגה. ב-18 בינואר 2021 חתם ויטיניה על חוזה מקצעוני ראשון בבראגה ל-3.5 שנים ב-28 בפברואר 2021 ערך את הופעת הבכורה שלו בקבוצה הראשונה של המועדון, בניצחון 2–1 על נסיונל מדיירה במסגרת המחזור ה-21 בעונת 2020/2021 בליגת העל הפורטוגלית. זו הייתה הופעתו היחידה בליגה באותה עונה, אך הוא היה חלק מהקבוצה שזכתה בגביע באותה עונה כשהופיע פעם אחת במסגרת הגביע. ואת רב המשך העונה הוא העביר בקבוצת המילואים של המועדון.
רכס הולנד
אורכו של הרכס 110 קילומטרים.
אנדרטת בה"ד 9
אנדרטת בה"ד 9 היא אנדרטה המנציחה 15 נופלים מגדוד התותחנים של בה"ד 9 במלחמת יום הכיפורים אשר נהרגו באזור תל פארס ב-7 באוקטובר 1973. האנדרטה נמצאת על ציר הנפט בדרום רמת הגולן, כ-3.5 קילומטרים ממערב לתל פארס וכ-3.5 קילומטרים צפונית לגבעת אורחה (תל ג'וחדר).
בה"ד 9 במלחמת יום הכיפורים
גדוד בה"ד 9 הוקם בחופזה ב-5 באוקטובר 1973, יום לפני פרוץ מלחמת יום הכיפורים, והורכב ממדריכים, צוערים וחניכים מבית הספר לתותחנות (שישב אז בצריפין). על הגדוד פיקד סא"ל בן-עמי כהן שהיה מפקד קורס הקצינים. הגדוד הצטייד בתומ"תי M-50 במחנה פילון ועלה לרמת הגולן עוד באותו הלילה. הסוללות נפרשו ברמת הגולן כאשר בתל פארס נפרסה הסוללה הדרומית ביותר (שתי סוללות נוספות נפרסו באזור הר חרמונית וסמוך לעין זיוון). עם פרוץ הקרבות ב-6 באוקטובר החלה הסוללה בירי ארטילרי על הכוחות הסורים התוקפים כמו גם אש מסייעת למוצבי החי"ר באזור.
כדור (גאומטריה)
הכללה ל-n ממדים
ניתן להכליל את הכדור לממד כללי n (כאשר n מספר שלם חיובי). n-כדור מסומן בדרך כלל כ- Bn והוא מוגדר כאוסף הנקודות במרחב אוקלידי n-ממדי שנמצאות במרחק קטן מ-r מנקודה כלשהי במרחב ( r, הרדיוס, הוא מספר ממשי חיובי כלשהו).
יהוא אבן זהב
יהוא אבן זהב (נולד ב-1959) הוא קצין צה"ל במילואים בדרגת תת-אלוף שהיה מפקדה הראשון של יחידת לוטם באגף התקשוב.
ג'יימס א. סנדרס
'''ג'יימס א. סנדרס (באנגלית: James A. Sanders'''; ) היה חוקר אמריקאי של הברית הישנה ומעורכי מהדורת תגליות במדבר יהודה של מגילות מדבר יהודה. הוא היה הראשון שתרגם וערך את מגילת התהילים הגדולה, סנדרס פרש בסוף שנות ה-90, אך פרסם והרצה באופן קבוע עד יום מותו.
חקר התרגום
הבחנות שנובעות מהתפתחות המחקר
חקר התרגום הביא להבחנות מעניינות. להלן כמה מהן, בזיקה לשאלות הנזכרות לעיל:
מורה לחיים
עלילת הסרט
הסיפור עוקב אחרי רון קלארק, מורה צעיר, אידיאליסט ויצירתי, שעוזב את מקום מגוריו בצפון קרוליינה ומתחיל ללמד בבית ספר ציבורי בניו יורק. הוא נתקל בקשיים רבים - התלמידים באים ממשפחות עניות וחסרות השכלה, ההנהלה אינה תומכת בשיטות היצירתיות שבאמצעותן הוא מנסה ללמד, ורוב התלמידים אינם מעוניינים ללמוד ומיואשים ממצבם הלימודי. שמיקה וולאס, תלמידה כריזמטית מאוד, ממרידה את התלמידים נגדו ומגלה חוסר התעניינות מופגן בלימודים.
צב נהר מרי
מאפיינים
מאפיין ייחודי של הזכרים הוא הזנב שאורכו עשוי להיות שני שלישים מאורך השריון. בזנבו יש עצם קשתית (Haemal arch) שאינה מצויה בצבים מודרניים אחרים, שתפקידה אינו ידוע. מאפיין ייחודי נוסף של צב נהר מרי הוא בינים ארוכים במיוחד מתחת ללסת התחתונה.
אהרן אליהו פומפיאנסקי
ביוגרפיה
אהרן אליהו בן אריה לייב פומפיאנסקי נולד בשנת 1835 בעיר וילנה שבאימפריה הרוסית (ליטא). בשנת 1859 סיים את לימודיו בבית המדרש לרבנים בווילנה שמטעם השלטונות. ערך, בשיתוף עם אשר ווֹהל, את המוסף בשפה הרוסית לכתב העת העברי "הכרמל" (1860–1861). בשנת 1861 נבחר לכהן כרב מטעם של העיר פוניבז' שבפלך קובנה. הוא נותר בעיר עד 1873, אז נבחר לתפקיד הרב מטעם של העיר ריגה ושל פלך ליבוניה כולו. הוא נותר בריגה ושימש בתפקיד זה עד מותו ב-1893.
ממותת כרתים גמדית
ממותה זו הייתה הקטנה שבממותות מעולם והיא הגיעה עד לגובה 1 מטר בכתף ולמשקל 310 ק"ג, קטנה בהרבה מקרוביה היבשתיים שהגיעו למשקל של 10 טונות. עצם הירך שלה הגיע לאורך 33 ס"מ. היא קטנה כדי להצליח למצוא מזון באי הקטן. בעבר סברו שמדובר בגולגולות של קיקלופים, אך בהמשך התברר שמדובר בפילים נכחדים, אשר כנראה הגיעו דרך רפסודת עצים או בשחייה לאי.
אנוסיס
היסטוריה
בשנת 1881, חתמו יוון והאימפריה העות'מאנית על אמנת קונסטנטינופול, שיצרה גבול יווני-טורקי חדש ששילב את מרבית תסליה ביוון.
התחלה
בשנת 1828, נשיא יוון הראשון, יואניס קפודיסטריאס, קרא לאיחוד קפריסין עם יוון. עקב הצהרה זו התקיימו התקוממויות קלות רבות. קפריסין הייתה באותה תקופה חלק מהאימפריה העות'מאנית. בקונגרס ברלין, שנערך בשנת 1878, הועבר ממשל קפריסין לבריטניה, עם בואו של גרנט ג'וזף וולסלי כנציב העליון הראשון בחודש יולי, ביקש הארכיבישוף של כתיון, כי בריטניה תעביר את ממשלת קפריסין ליוון. בשנת 1915, קפריסין סופחה לאימפריה הבריטית.
שנות הארבעים והחמישים
בדצמבר 1949, ביקשה הכנסייה האורתודוקסית הקפריסאית מהממשלה הקולוניאלית הבריטית להעמיד את שאלת האנוסיס למשאל עם בקפריסין, על בסיס זכותם של הקפריסאים להגדרה עצמית. אף על פי שהבריטים היו בעלי ברית של יוון במהלך מלחמת העולם השנייה ותמכו לאחרונה בממשלת יוון במהלך מלחמת האזרחים ביוון, הממשלה הקולוניאלית הבריטית סירבה.
רחוב עמק רפאים
הרחוב סלול לאורך ערוץ נחל רפאים, בחלקו העליון והשטוח המכונה עמק רפאים, ומכאן שמו.
הרחוב בספרות העברית
רחוב עמק רפאים מהווה רקע לכמה ספרים בספרות העברית:
מעל לקפל
מעל לקפל (ATF) הוא חציו העליון של העמוד הראשון של עיתון או צהובון שבו לרוב נמצאת כותרת או תצלום חדשותי חשוב. לרוב מוצגים עיתונים בפני הלקוחות כשהם מקופלים כך שרק חציו העליון של העמוד הראשון גלוי לעין. לכן, פריט שנמצא "מעל לקפל" עשוי להיות פריט אשר העורכים סבורים כי הוא עשוי לפתות אנשים לקנות את העיתון. לחלופין הוא משקף גם את החלטת העורכים לפיה המאמר המוצג הוא אחד מהמאמרים החשובים ביותר ליום פרסום העיתון. בהתאם לכך, השטח שמעל לקפל הוא גם השטח המועדף על המפרסמים, שכן הוא הבולט והגלוי היותר לעין, גם כאשר העיתון מונח על הדוכן.
בעיצוב אתרי אינטרנט
מחקר של ג'ייקוב נילסן משנת 2006 מצא ש-77% מהמבקרים באתרי האינטרנט אינם גוללים ולכן הם רואים רק את החלק של האתר שמעל לקפל. ממצא זה שסותר ממצאים של מחקרים מקיפים אחרים לפיהם 76% מהמבקרים כן גוללים אנכית במידה מסוימת ואילו 22% מהמבקרים אף גוללים עד לתחתית הדף. במאמר שפורסם על ידי איימי שאדה ו-NNgroup נטען כי קיימת שונות ממוצעת של 84% באופן בו משתמשים מטפלים בתוכן שמעל ומתחת לקפל, וכי ישנה ירידה גדולה בתשומת הלב מתחת לקפל. מרבית תוכני ההדרכה הזמינים כיום בתחום עיצוב האתרים מעודדים את המעצב למקם מידע חשוב בחלקו העליון של האתר, אולם בו בזמן גם לתעדף את השימושיות והעיצוב.
שימושים אחרים
על כתבות עיתון שמופיעות מתחת לקפל נאמר כי הן ממוקמות "מתחת לקפל".
מתחת לקפל
החלק של דף האינטרנט שלא ניתן לראותו ללא גלילה למטה.
You Only Love Me
הופעות חיות
אורה ביצעה את "You Only Love Me" בפעם הראשונה בעונה התשיעית של תוכנית האירוח האמריקאית The Tonight Show בכיכובו של ג'ימי פאלון ב-1 בפברואר 2023.
שודדי הקאריביים (סדרת סרטים)
פיתוח
אף על פי שרבים משחקני "שודדי הקאריביים" הם בריטים והעלילה מושפעת מהעבר של הממלכה המאוחדת, ההפקה עצמה היא למעשה אמריקאית.
ההתיישבות היהודית ברמת הגולן
תקופת התנ"ך
במקרא מוזכר כיבוש האזור מידי עוג מלך הבשן במסגרת כיבושי משה בעבר הירדן המזרחי. משה אף קבע את גולן, כאחת מערי המקלט שתהיינה פזורות ברחבי ארץ ישראל. חבל הבשן ככלל, ובתוכו גם הגולן, נכלל בנחלת חצי שבט מנשה.
בתיאור ממלכת שלמה המלך אחד משנים עשר הניצבים שמינה שלט בגולן "בֶּן גֶּבֶר בְּרָמֹת גִּלְעָד לוֹ חַוֹּת יָאִיר בֶּן מְנַשֶּׁה אֲשֶׁר בַּגִּלְעָד לוֹ חֶבֶל אַרְגֹּב אֲשֶׁר בַּבָּשָׁן שִׁשִּׁים עָרִים גְּדֹלוֹת חוֹמָה וּבְרִיחַ נְחֹשֶׁת". בימי ממלכת ישראל היה האזור נתון לפרקים לשיטה ישראלית, אם כי האזור היה בשליטת הארמים תקופה ארוכה ובדרומו הייתה ממלכת גשור, עד השתלטות ממלכת אשור. אחאב מלך ישראל לחם באזור העיר אפק, שבדרום רמת הגולן, נגד בן-הדד השני מלך ארם דמשק וניצח. מיקומה המדויק של אפק המקראית איננו ידוע כיום, אך ככל הנראה הוא מצוי מזרחית ומעל הקיבוץ עין גב, באזור קיבוץ אפיק של היום. בתקופת מלכותו של ירבעם השני, בה הגיעה מלכות ישראל לשיא מבחינת גודלה. התחוללו מלחמות עם ארם, שהתחיל בהן יואש אביו, ומגמתן הייתה לשחרר את חבל עבר הירדן מהשלטון הארמי. פרטים על מלחמה זו אינם ידועים, אך על פי נבואות עמוס, נראה שאחד משני הקרבות המכריעים נערך בקרנים (אולי עשתרות) שבבשן:
התקופה הביזנטית
בין המאות 4 וה-5 הייתה רמת הגולן מאוכלסת בעשרות יישובים יהודים. בברייתא דתחומין (הברייתא של התחומים) המתארת את גבולות ארץ ישראל לפי "תחום עולי בבל", לעניין חיוב במצוות התלויות בארץ, נכלל הגולן בשטח הארץ.
ראשית ההתיישבות בעת החדשה
בספרו "אלטנוילנד" (1902), כלל בנימין זאב הרצל במדינה היהודית האוטופית שלו את "מחוז הגולן".
בשנות השלושים של המאה העשרים נעשו ניסיונות לרכוש את קרקעות בקעת הבטיחה להתיישבות ופיתוח על ידי יהושע חנקין. ב-1934 נחתם חוזה התקשרות בין חנקין לבין נציגי אחד עשר יורשי הבק עבד א-רחמן באשה אליוסף על רכישת אדמות בבטיחה ובגולן בשטח כולל של כ-300 אלף דונם. כדי לעקוף את האיסור הצרפתי וההתנגדות הסורית, החליט חנקין לשוות למפעל אופי כלכלי: לא תהיה זאת רכישת קרקעות, אלא הקמת מפעל פיתוח כלכלי, שחלק ממניותיו יהיו בידי סורים. אך לבסוף העסקה לא יצאה לפועל: יורשי הבעלים לא הצליחו לפנות את האריסים מהאדמות ולהשיג את הרישיון הדרוש להעברת הקרקע, והעיתונות הערבית גילתה כי הציונים עומדים מאחורי החברה החדשה ויצאה נגד הקנייה. לבסוף הודיעה הממשלה הסורית בפירוש כי לא תרשה התיישבות יהודית בבטיחה.
מעבדה רפואית
בישראל
מעבדות רפואיות בישראל מנוהלות על ידי מנהל מעבדה רפואית בעל היתר לניהול מעבדה, פרט למקרים מיוחדים בהם המנהל הוא רופא בעל התמחות רפואית בתחום הרלוונטי כמו בפתולוגיה למשל. במדינות אחרות המצב יכול להיות שונה:
מיקום וסוגי מעבדות רפואיות
במדינות רבות, קיימים ארבעה סוגים עיקריים של מעבדות רפואיות המבצעות בדיקות אנליטיות על דגימות אדם המגיעות אליהן: דגימות רבות נשלחות בין מעבדות שונות לבדיקות נדירות, לפי התמחות המעבדות. הדבר נובע משיקולי עלות - תועלת ומהצורך לחסוך, כאשר מעבדה מסוימת מתמחה בבדיקה נדירה, היא עשויה לקבל לבדיקה דגימות (ומימון) ממעבדות רפואיות אחרות, שאינן מסוגלות לבצע בדיקות אלה.
ניתוח תוצאה, אימות ופרשנות
על פי תקנות בריאות העם (מעבדות רפואיות) ודרישות משרד הבריאות בישראל, וכן על פי תקן ISO 15189 למעבדות רפואיות, כל התוצאות הבדיקה של מעבדה הרפואית חייבות להיות מאומתות על ידי איש מקצוע מוסמך ומנוסה. במדינות מסוימות צוות כמו מדענים קליניים/רופאים מומחים אחראיים במסגרת המעבדה. בישראל הדבר מתבצע על ידי עובדי מעבדה רפואית בכירים, או לפחות עובדים מיומנים בעלי וותק מקצועי רב שנים. בחלק מן המקרים, כאשר מדובר בתוצאות בדיקה חריגות או בעלות משמעות רפואית קריטית, קיים שתוף פעולה בין צוות המעבדה הבכיר הרלוונטי למקצוע המעבדה, לבין הצוות הרפואי הרלוונטי. כאשר מתקבלות תוצאות חריגות הן מופנות ישירות לרופא המטפל, בדרך כלל בעל המומחיות הספציפית המתאימה.
נוהל הדיווח לערכים קריטיים
תשומת לב מיוחדת יש להקדיש להטמעה ממוחשבת בתוכנת המעבדה, כאשר יש לציין לתוכנה באילו ערכים לגבי כל בדיקה יש התראת דיגול על ערך חריג ועל ערך פאניקה.
אילמ"ר – האיגוד הישראלי למדעי המעבדה הרפואית
אילמ"ר פועל למען חבריו באמצעות ועד, הנבחר אחת לשלוש שנים. כנשיאי אילמ"ר כיהנו: פרופ' אריה שינברג, ד'ר יעקב זיידמן, פרופ' אורן זינדר, פרופ' מיכאל מאיר, ד'ר דניאלה הראל, ד'ר רחל גולן, ד'ר עדינה בר חיים, נורית אלגור, ד"ר מריאל קפלן, ד"ר אבי פרץ.
ג'ון ניוטון
Amazing Grace
"Amazing Grace" נכתב עבור דרשת ראש השנה של שנת 1773. לא ידוע אם הצגתו הראשונית לוותה במוזיקה, וייתכן שחברי הקהילה שרו אותו ללא מוזיקה. לאחר שהוצא לאור בשנת 1779 ב"מזמורי אולניי", שקע המזמור באנגליה לאלמוניות יחסית. לעומת זאת, בארצות הברית, היה השיר "חסד מופלא" בשימוש נרחב במהלך תחילת המאה ה-19 יחד עם "ההתעוררות הגדולה השנייה" (Second Great Awakening). המזמור בוצע עם יותר מ-20 מנגינות שונות, אבל בשנת 1835 הוא עובד למנגינה בשם "ניו בריטניה" (New Britain). מנגינה זו היא הידועה ביותר לשיר זה.
שמירת שבת כהלכתה
תיאור הספר
הספר עוסק בהלכות השייכות לעידן המודרני, כגון שימוש בטכנולוגיה, בחשמל וברפואה מודרנית בשבת. הספר יצא לאור בשלוש מהדורות. על המהדורה הראשונה נמתחה ביקורת של הרב יעקב ישראל קניבסקי ואחרים. במהדורה השנייה השתתפו גם הרבנים יעקב וייל ואשר זלצמן מ"בית מדרש הלכה - מוריה". חלק מהפסקים המקלים, שבמהדורה הראשונה נכתבו בגוף הספר, הועברו במהדורה זו להערות השוליים, והדעות המחמירות הועלו לגוף הספר.
קבלת הספר
הספר קיבל את הסכמות הרב שלמה זלמן אוירבך, הרב שמואל אוירבך, הרב משה פיינשטיין, הרב יחיאל יעקב וינברג, הרב יוסף שלום אלישיב, הרב מנשה קליין, הרב יחזקאל אברמסקי, הרב יוסף ברויאר, הרב ברוך קונשטט והרב יוסף נפתלי שטרן. הרב שלמה-זלמן אויערבך כתב בסוף ימיו קובץ הערות ותיקונים ל'שמירת שבת כהלכתה', וכך חיזק את מעמדו כספר פסיקה מקובל. הסכמת הרב שמואל הלוי וואזנר ניתנה למהדורה הראשונה של הספר והוסרה מן המהדורות הבאות.
ביקורת
הרב אליעזר בריזל, ראש ישיבת פאר הלכה, הוציא לאור קונטרס בשם 'שמירת שבת כתיקונה', שהעיר על המקומות שבהם חולק על השש"כ מכיוון שהקל בהם יותר מדאי.
אצטדיון שיניק
היציע המזרחי
היציע מכיל 4,573 מקומות, בנוסף, כולל גם:
דקימוס סיוס סנקה
תולדות חייו
סנקה היה קונסול בשנת 151 או בשנת 152 לספירה. בשנת 1993 פורסם על ידי בורל כתובת הקדשה מקיסריה של מושל הפרובינקיה סוריה פלשתינה ד. סיוס סנקה, הוא תארך את הכתובת לשנים 135-212. בשנת 1997 פרסם פטר וויס תעודת שחרור משנת 157 לספירה מהפרובינקיה סוריה פלשתינה, תחת פיקודו של ד. סיוס סנקה.
ויליאם דניסון
ראשית חייו
ב-1840 נשא דניסון לאישה את אן אלייזה ניל, בתו של ויליאם ניל, איש עסקים אמיד מקולומבוס, שלימים הפך שטח החווה שלו לקמפוס של אוניברסיטת המדינה של אוהיו. לזוג נולדו שבעה ילדים, שהבכור, ויליאם ניל דניסון, שירת בבריגדת הארטילריה הרכובה במהלך מלחמת האזרחים.
רות בלוי
פרשת יוסל'ה שוחמכר
פרשת יוסל'ה שוחמכר החלה בשנת 1958, כשהוריו אידה ואלתר, עולים חדשים מברית המועצות, מסרו אותו להשגחת סבו נחמן שטרקס, יהודי חרדי משכונת מאה שערים. ב-1959, משהתייצב מצבם הכלכלי, הם ביקשו להחזירו לידיהם. אבל שטרקס סירב. הוא טען כי בתו וחתנו רוצים לרדת לרוסיה ולהמיר את דתם, והודיע כי לא ייתן להם להוציא את נכדו לתרבות רעה. בית המשפט העליון הורה לסב להחזיר את יוסל'ה עד 15 בפברואר 1960, אך שטרקס התעקש ולא נשבר, גם כאשר נעצר ונכלא. יוסל'ה נעלם, והוכרז כנעדר. שנתיים וחצי אחרי שנעלם, בחודש מרץ 1962, קרא ראש הממשלה דוד בן-גוריון לממונה על השב"כ ועל המוסד איסר הראל, והטיל עליו את האחריות למציאת הילד. אך יוסל'ה כבר לא היה בארץ. אחרי שהעבירו אותו בין כמה מקומות מסתור, הוא הוברח במטוס לאירופה.
אהוד יתום
פרשת קו 300
ב־12 באפריל 1984 מחבלים השתלטו על אוטובוס קו 300 שנסע לאשקלון והחזיקו בנוסעיו כבני ערובה. חיילי צה"ל הצליחו להשתלט על האוטובוס מחדש ושני מחבלים נלכדו, נכבלו והובלו על ידי החיילים לשדה סמוך. ראש השב"כ, אברהם שלום, יחד עם אהוד יתום, ניגשו לראות את המחבלים הכבולים. לפני שעזב את המקום הורה ראש השב"כ ליתום להרוג את שני המחבלים. יתום פעל למילוי הוראתו של ראש השב"כ. הוא ואנשיו נטלו את המחבלים אתם ברכב ובמקום מבודד הכו את המחבלים בראשיהם באבנים ובמוט ברזל, עד למותם. גופות המחבלים הובלו לבית חולים, שם קבע רופא את מותם.
בפוליטיקה
במהלך כהונתו בכנסת נמנה יתום עם "מורדי הליכוד", אשר התנגדו לתוכנית ההתנתקות.
בינואר 2006 כשל יתום בניסיונו להיבחר למקום ריאלי ברשימת הליכוד לכנסת ה-17.
באותה שנה הופיע יתום בתוכנית מציאות של ערוץ 10 בשם "דה שואו" שבמסגרתה אנשים מתחומים שונים מראים את כישרונם בתחומי הזמרה, הנגינה והריקוד. התוכנית נכשלה כישלון חרוץ, ולאחר שתי תוכניות בלבד הודיעה הנהלת הערוץ על הסרתה מלוח המשדרים.
ע"ב ס"ג מ"ה ב"ן
האפשרות ע"ב נוצרת מגימטריה של השם ב"מילוי יודין": יוד הי ויו הי, ס"ג ממילוי משולב: יוד הי ואו הי, מ"ה מ"מילוי אלפין": יוד הא ואו הא, וב"ן מ"מילוי ההין": יוד הה וו הה. ארבע אפשרויות אלו הן ארבע מתוך 27 אפשרויות מילוי לאותיות י ה ו ה.
משמעויות
בספרות הקבלה מוסבר כי שורשם של ארבעת השמות הוא במספר 72; הראשון (ע"ב) הוא עצמו 72, השני (ס"ג) בצירוף עשר האותיות גם הוא 72 (עם ), השלישי (מ"ה) בצירוף הגימטריה הרגילה של יהוה (26) עם שווה 72. הרביעי (ב"ן) אינו שווה ל-72, אך השם יהוה עצמו בריבוע (י יה יהו יהוה) עולה 72, ומשויך לשם ב"ן כיוון ששם זה שהוא כנגד ספירת ה"מלכות" אין לו כח בפני עצמו אלא מה שמקבל מאחרים. ארבע הפעמים 72 שוות בסך הכל 288 (רפ"ח) ועל זה מיוסד המושג הקבלי רפ"ח ניצוצין.
מארק גרטלר
מחלתו ונישואיו
ב-1920 אובחן גרטלר כחולה בשחפת, דבר שחייב אותו להתאשפז בסנטוריום מספר פעמים בשנות ה-20 וה-30 של המאה ה-20. שני חברים של גרטלר, קתרין מנספילד ודייוויד הרברט לורנס, חלו אף הם בשחפת ונכנעו לה. ב-1930 נישא גרטלר למרג'ורי גריטורקס הודג'קינסון וב-1932 נולד בנם, לוק גרטלר. הנישואים ידעו קשיים רבים בשל מצבם הבריאותי של בני הזוג וכן בשל קשייו של גרטלר להתנהל במערכות יחסים. במהלך שנות ה-30 של המאה ה-20 עבד גרטלר כמורה במשרה חלקית בבית הספר לאמנויות וסטמיניסטר שבווסטמיניסטר, הואיל והכנסתו מציור לא הייתה יציבה ומספקת.
סחלין (כדורגל)
מאז 2015, מהווה חלק ממועדון הספורט המקצועני של סחלין (ברוסית: Профессиональный спортивный клуб Сахалин), הכולל גם מועדון הוקי קרח ומועדון כדורעף. בספטמבר 2021 גזפרומבנק הפך לספונסר הראשי של הקבוצה.
היסטוריה
במאי 2014 הקבוצה הבטיחה את העפלתה לליגת הכדורגל הלאומית של רוסיה. בסוף עונת 2015 נתקלה הקבוצה בקשיים פיננסיים ועל מנת להימנע מפירוק צורפה אל מועדון הספורט המקצועני של סחלין.
אצטדיון הקבוצה
מגרש הבית של הקבוצה הוא אצטדיון ספרטק בעיר יוז'נו-סחלינסק המכיל 4,200 מושבים.
קבוצת הנוער
קבוצת הנוער של סחלין היא אחת מבתי הספר לכדורגל הגדולים באי סחלין והקבוצה מתמודדת בליגת הכדורגל החובבנית של רוסיה.
ראיון עם הערפד (סדרת טלוויזיה)
ראיון עם הערפד (באנגלית: Interview with the Vampire) היא סדרת דרמת אימה גותית אמריקאית שיצר רולין ג'ונס על פי הרומן באותו השם משנת 1976.
פיתוח
ב-28 באפריל 2017, פורסם כי אולפני "סרטי פרמאונט" ו-"Anonymous Content" זכו במכרז על הזכויות לאחר מלחמת הצעות תחרותית בת חודש. כריסטופר רייס שב לשכתב את התסריט, נמסר כי את הסדרה יפיקו דייוויד קאנטר וסטיב גולין. ב-11 בינואר 2018, יוצר הסדרה "חניבעל, בריאן פולר, הצטרף להפקה כמפיק בפועל, אך מאוחר יותר באותו החודש נמסר כי החליט לעזוב כדי לא להפריע לחזון של רייס. ב-17 ביולי 2018, "הולו" רכשה את הזכויות והחלה את תהליך הפקת הסדרה; ב-19 בפברואר 2019, נמסר כי די ג'ונסון תחליף בתפקיד את פולר. ב-19 בדצמבר 2019, הוכרז כי "הולו" החליטה לבטל את ההפקה, כאשר רייס הוסיפה את טרילוגיית "Lives of the Mayfair Witches", שהזכויות עליה עדיין היו בבעלות אולפני "האחים וורנר", לעסקת הזכויות המלאה. "פרמאונט" הייתה בעמדה להחזיר לעצמה את הזכויות על הרומנים שכן דווח שהאולפנים היו בין ארבעת המציעים המבקשים את הזכויות על הזיכיון.
המסגד הגדול ברמלה
המסגד הגדול (בערבית: الجامع الكبير, "אל-ג'אמע אל-כביר") המכונה גם מסגד אל-עומרי (בערבית: المسجد العمري, "אל-מסג'ד אל-עמרי") הוא מסגד פעיל, השוכן במבנה כנסייה צלבנית בעיר רמלה ונחשב לאחד המסגדים הגדולים במדינת ישראל.
היסטוריה
הממלוכים ביצעו כמה שינויים במבנה כדי להתאימו למסגד, ובין היתר התקינו בחלקו הדרומי של המבנה מינבר - דוכן תפילה שעליו עומד הדרשן ובסמוך לו הותקן מחראב - גומחת תפילה המצביעה על כיוון התפילה למכה; מעל המשקופים הצפוניים נקבעו שתי כתובות הלל: המערבית לביברס (המשקוף כאן בשימוש משני) והמזרחית לסולטאן קטבוגא (משקם המסגד), מהשנים 666 ו-692 להג'רה (1268 ו-1298 בהתאמה); ובצמוד למבנה רוצפה חצר גדולה, כמקובל במסגדים. צריח המסגד הגבוה, ממנו קורא המואזין, נבנה כנראה כבר בתחילה, אך שופץ ב-1314, כפי שמעידה כתובת ממלוכית הקבועה מעל שער הכניסה.
שריעה
מקורות השריעה
על פי האמונה, על השריעה לספק את כל הצרכים של הקיום הפיזי והרוחני של האדם. כל הפעולות האפשריות של המוסלמי מתחלקות (בעיקרון), לחמש קטגוריות: מחויב, מומלץ, מותר, מגונה ואסור. המחויבויות החשובות ביותר הן חמשת עמודי האסלאם.
תכלית השריעה
השריעה האסלאמית באה לשמור על טובת האדם, שהרי האדם לא יכול לחיות בלעדיה, וחסרונה ישמיד או יחריב את חיי האדם.
- איסור אלכוהול: לשמור על הדעת.
- איסור הזנות: לשמור על הצאצאים.
למשל: לאכול ביד ימין, או לישון על צד ימין.
מעמד השריעה כיום
כמו המשפט היהודי (ההלכה) והמשפט הקנוני הנוצרי, המשפט המוסלמי מפורש באופן שונה על ידי אנשים שונים בזמנים ובמקומות שונים. בידי מתונים, החוק הדתי עשוי להיות מתון ואפילו ליברלי. יש ליברלים מוסלמים שרואים את תפקידו של החוק האסלאמי בנושאים ריטואליים ותאולוגיים בלבד, ולא כגורם השולט בחברה או במדינה.
סטפנו מגדינו
משפחת באפלו
מגדינו העדיף להישאר מאחורי הקלעים ולשמור על מרחק מפעילות משפחתו כמו גם מהמלחמות בין המשפחות האחרות. הוא נמנע מלהכניס את אנשיו לניו יורק סיטי, אשר הייתה בירת הפשע האיטלקי באמריקה, וסבלה ללא הרף ממלחמות בין המשפחות. עובדה זו סייעה לו לשמור על מעמדו במשך תקופה ארוכה, והעניקה לו כבוד רב מצד ראשי המשפחות. הוא היה חבר בוועדת הדונים שכינס לאקי לוצ'יאנו ב-1931. כמו כן הוא השתתף בוועידת הוואנה ב-1946 ובועידת אפלאצ'ין ב-1957.
מותו
מגדינו שרד כמה ניסיונות התנקשות. בשנת 1936, גנגסטרים יריבים ניסו להרוג את מגדינו באמצעות פצצה, ובמקום זאת הרגו את אחותו. בשנת 1958, זרק מתנקש רימון יד דרך חלון המטבח שלו, אולם הוא לא התפוצץ. מגדינו מת מהתקף לב ב-19 ביולי 1974, בגיל 82, בבית החולים מאונט סיינט מרי בניו יורק.
שן קואו
ביוגרפיה
שן נולד בקיאנטאנג (האנגזו של היום) בשנת 1031. אביו "שן צ'ואו" (沈周; 978 - 1052) היה מלומד-בירוקרט ממעמד נמוך ששירת במשרות רשמיות מקומיות. אמו הייתה מאותו מעמד בסוג'ואו כששמה טרום נישואיה היה "שו"(許). שן קיבל את השכלת הילדות הראשונה שלו מאמו, כפי שהיה מקובל בסין של אותה תקופה. אמו הייתה מאוד מלומדת בעצמה ולימדה את שן ואת אחיו "פי"(披) את האסטרטגיות הצבאיות של האח הגדול "שו טאנג" (許洞; 975 - 1016). משום ששן עצמו לא היה נצר לשושלת חשובה בדומה להרבה מעמיתיו בצפון הוא נאלץ לסמוך על פיקחותו ונחישותו כדי להצליח ולהתקבל למשרה של מלומד-בירוקרט המטפל בטיוטות של בחינות.
שנותיו האחרונות
בשנות ההסגר שן נהנה מזמן איכות עם המעמד הגבוה והאליטה המשכילה הסינית. כמתואר ב"מאמרים מבריכת החלומות" שן נהנה מ"תשעת האורחים", שהם: נגינה בציתר סיני, משחק בווייקי (גרסה מוקדמת של גו), מדיטציה זן בודהיסטית, עבודות דיו (קליגרפיה וציור), שתית תה, אלכימיה, קריאת ודקלום שירה, שיחה ושתיית יין. תשע הפעילויות הללו היו הרחבה של ארבע האומניות של המלומד הסיני.
פירוט הישגיו
במתמטיקה ואופטיקה, שן פתר בעיות מתמטיות מעשיות רבות, הכוללות נוסחאות מתקדמות של גאומטריה, וקיבץ משוואות בחשבון אינפיניטסימלי. שן גם פתר בעיות בחישוב מיתרים וקשתות בעזרת טריגונומטריה. כמו כן, שן התמודד עם הבעיות של כתיבת מספרים עצומים בגודלם, כדוגמת 10 בחזקת 43. בנוסף טכניקה פרי מוחו של שן, של "רווחים קטנים", סללה את הדרך במתמטיקה הסינית לקיבוץ בעיות עם סדרות בעלות משתנים שווים. שן השתמש בסיכום התוצאה של סדרות גבוהות יותר כדי ללוות את מספר הקגים (יחידת משקל למסמרים) שנערמים בחלל שמועצב בצורת קונוס קטום בפירמידה משולשת. בנוסחה של שן "טכניקה של מעגלים נפגשים" שן יצר דיוק של מעגל s כשנתון הקוטר d, חץ v, ואורץ המיתר c משתרעים מול הקשת, והוא העריך את העורך כs = c + 2v2/d. העבודה הזאת של שן בתחום של אורכי קשתות של מעגלים היוותה את הבסיס לפיתוח טריגונומטריה ספירית שפותחה במאה ה-13 על ידי גוו שואוג'ינג שן גם פישט את טכניקת מוטות המנייה על ידי כך ששרטט רווחים קטנים בתהליכי האלגוריתמים שנכתבו על לוח הספירה, את הרעיון הזה הרחיב המתמטיקאי יאנג חווי. ויקטור כץ מניח שהשיטה של שן "לחלק ב-9- לחבר-1- לחלק ב-8- לחבר ב-2" הייתה אב קדמון ישיר לסכמת הקצב השיטתית של הוספה חוזרת "9,1, הוספה תחתית 1;9,2, הוספה תחתית 2".
מאז זמנו של המהנדס והממציא מה ג'ו'ן, הסינים השתמשו במכשיר הנקרא "מרכבה המצביעה דרומה", כשהמצפן שלו לא עבד בעזרת מגנטיות. ב-1044 בחיבורו של ווג'ינג דזונגיאו "אוסף של הטכניקות הצבאיות הכי חשובות", נכתב שחפצים בצורת דג שנחתכו מנייר מתכת וקיבלו מגנטיות בעזרת תרמורמננסיה (חימום שמפיק מגנטיות חלשה) והושמו בקערת מים סגורה בקופסה שימשו למציאת הדרך ביחד עם המרכבה המצביעה דרומה. אך רק בזמנו של שן החלו להשתמש במצפנים מגנטיים לניווט. בעבודותיו שן כתב על השימוש הראשון הידוע בסין על מחט המצפן המגנטי והרעיון של הצפון האמיתי. שן כתב שמחטים מקבלים מגנטיות ברגע שמשפשפים אותם באבן שואבת. הוא תיאר את מצב המצפן המושעה כצורה הטובה ביותר להשתמש במצפן וגם ציין שהמחט המגנטי של המצפן מצביע רק לדרום או לצפון. כמו כן שן שיער שהמצפן יצביע דרום אבל אם סטייה, לכן הצהרתו "המחטים המגנטיים תמיד ממוקמים מזרחה במקצת במקום דרומה". שן כתב שעדיף להשתמש בוורד בעל עשרים וארבע הנקודות במקום שמונה הנקודות היסודיות של המצפן, טכניקה אשר ישנה יותר. זמן קצר אחרי מותו של שן התחילו ליישם המלצתו זו. העדפתו של שן להשתמש בוורד בעל עשרים וארבע הנקודות נבעה כנראה מכך ששן גילה מרידיאן חדש באסטרונומיה על ידי מדידות שעשה על המרחק בין כוכב הצפון לצפון האמיתי. אבל תגלית זו הייתה יכולה להיגרם בזכות עיסוקו ואמונתו של שן בגאומנסיה (שיטה להגדת העתיד בעזרת תווי הקרקע ומה שנמצע עליה). ספרו של ג'ו יו' "שיחות השולחן של פינגזו" ב-1119 (נכתב מ-1111 עד 1117) היה הספר הראשון שהזכיר שימוש במצפן לצורכי ימאות. אולם הספר של ג'ו יו' מזכיר אירועים רק עד שנת 1086, באותו זמן שן כתב את "מאמרים מבריכת החלומות", מה שמצביע על כך שכנראה בזמנו של שן המצפן כבר היה בשימוש לניווט ימי. בכל מקרה הכתיבה של שן על המצפן היוותה עדות יקרת ערך של אחד השימושים המוקדמים ביותר במצפן לניווט ימי בסין העתיקה.
המרדי גרא ההומו-לסבי של סידני
המצעד
לרוב, מתקיים המצעד בשעות הערב, ביום שבת. מרבית המשתתפים מתכנסים באזורים סביב מוצא רחוב אוקספורד בדרלינגהרסט בשעות אחר הצהריים, מתאמנים על הריקוד הרלוונטי לבמה הנעה ועל השירים. במקביל, מתארגנות הבמות באזור התכנסות רכבים. המצעד מתחיל לקראת הערב, כשהבמות ממויינות בסדר אלפביתי. על פי המסורת, קבוצת רוכבות אופנוע (Dykes on Bikes) פותחות את המצעד לפני הבמות הראשונות. המצעד מתקיים על כבישים עירוניים שנסגרו לתנועה, ומשני צידי הכביש ממוקמים מחסומים ארעיים שנועדו לשמור על תנועת הקהל. החל משעות הערב, מתקבץ קהל רב ליד המחסומים ומעודד את הצועדים.
שן קואו
כתבים אחרים של שן
ההיסטוריון ג'ונתן סטוק טוען שהקשת הנדרכת בשיר הנ"ל מייצת את המיתר הנמתח כדי לנגן בחוצ'ין, בעוד שהצליל של הכלי עצמו ייצג את התלונות של אסירי המלחמה בהקשר לשליט חאן המובס.
שבחים וביקורות
אבל, טובי.אי. האף כותב שה"סט המפוזר" של הכתבים של שן קואו הוא חסר ארגון ו"חריפות תאורטית", כלומר, שיטה מדעית. הסינולוג נתן סיבין כתב שהמקוריות של שן היא "באותה שורה עם למדנות סתמית, מעשיות חצר המלוכה וסקרנויות קיקיוניות" שמספקות מעט תובנות. דונלד הולצמן כותב ששן "לא ארגן בשום מקום את תצפיותיו לתאוריה כללית" וטובי האף (הנ"ל) מוסיף שזאת הייתה בעיה כוללת של המדע הסיני המוקדם, שחסר את ההתייחסות המערכתית שהייתה לעבודות ממוצא אירופי, כגון "כתבי קודש מותאמים וכאוטיים" של עורך הדין הימיביניימי דקרטום גרטיאני מבולוניה (מהמאה ה-12). בקשר לרעיון הסידור המערכתי של המדע שיחבר ויגשר ביחד את כל תחומי המדע שנלמדו על ידי הסינים, סיבין מניח על הכתבים של שן קואו ש"הם לא מראים שהוא השיג או אפילו חיפש, מסגרת או שלדה מגשרת לידע המגוון שלו, החוט המקשר היחיד הן תחומי האחריות הרבים של הקריירה שלו כמשרת אזרחי מדרגה גבוהה".
קידוח קולה (סרט)
עלילה
"הבאר הסופר-עמוקה של קולה" היא המתקן הסודי הגדול ביותר במדינה. בשנת 1984, בעומק של יותר מ-12 קילומטרים, הוקלטו צלילים בלתי מוסברים, הדומים לצרחות ולגניחות של אנשים רבים - לאחר אירועים אלה, האובייקט נסגר. צוות מחקר קטן של מדענים וצבא יורד למחתרת כדי לגלות איזה סוד מסתתר בבאר העמוקה ביותר בעולם. מה שמצאו מייצג את האיום הגדול ביותר שניצבה האנושות. עכשיו העתיד של כל העולם בידיהם."
הפקה
הסרט צולם על ידי TrioFilm, שקיבלה הן מימון ממועצת קרן הקולנוע הרוסי והן הלוואה בעקבות תוצאות התחרות השנייה של פרויקטים בקטגוריית הפקת הסרטים הלאומית בשנת 2019, בין היתר 20 פרויקטים אחרים של ארגונים שאינם כלולים במספר חברות הסרטים הלאומיות ומנהיגי תעשיית הקולנוע המקומית. הפרויקט הוערך על ידי קבוצת העבודה של מועצה המומחים של "קרן הקולנוע" ב-19 בנובמבר 2019. הפרויקט הקודם של האולפן, "חסר הבית", קיבל מקרן הקולנוע 35 מיליון רובל, שהסתכמה ב-34% מתקציב הסרט. לסרט הנוכחי, קרן הקולנוע כבר הקצתה סבסוד של 50 מיליון רובל ומימון להחזר של 25 מיליון.
קוניגסג אגירה
קוניגסג אגירה היא מכונית-על המיוצרת על ידי יצרנית המכוניות השוודית קוניגסג משנת 2011. שם המכונית נגזר מהמילה "אגירה" שפירושה בשוודית הוא לפעול. העלות של קוניגסג אגירה מדגם S עומד על 4.2 מיליון דולר. למכונית מדגם אגירה RS יש ומהירות מרבית של 451 קמ"ש והיא החזיקה בשיא המהירות למכונית כביש בייצור סדרתי.
RS
האגירה One:1 והאגירה RS מהווים שניהם גרסה משופרת של הדגם R. הדגם RS הוצג לראשונה בתערוכת רכב בז'נבה בשנת 2015. קוניגסג כינתה את המכונית בתור "מכונית המרוץ האולטימטיבית", בשל משקלה הקל וטכנולוגיות שונות לשיפור הביצועים שהוטמעו בה. מנוע המכונית מפיק, החברה תייצר רק 25 מכוניות מדגם זה. בנובמבר 2017 שברה האגירה RS את שיאה של ההנסי ונום GT, והגיעה למהירות של 457 קמ"ש.
שבירת שיאים
שיאי מהירות לרכב מנועי שנשברו ב-8 ביוני 2015 עם מכונית קוניגסג מדגם One:1:
עץ לבוד
תהליך הייצור
בולי העץ נחתכים בניצב לאורכם, ליצירת בולים באורך המתאים לעיבוד (בדרך כלל 260 ס"מ). לאחר מכן מקולפים ומרוככים על ידי בישול בקיטור. בול העץ המבושל מוזן למחרטת למינציה. במחרטה, בול העץ מסובב כנגד סכין המקלפת פורניר (אנגלית: veneer, שכבת עץ דקה) רציף בעובי קבוע, בתהליך הדומה לחידוד עיפרון.
הפורניר הרציף נחתך בגיליוטינה ליחידות בגודל אחיד, וכך גם מוודאים שמקטעים פגומים יוסרו. לאחר מכן הפורניר מיובש ל-14% עד 2% רטיבות משקלית בהתאם לסוג הדבק והמיקום המיועד בלביד (כריכה או מילוי). פיסות הפורניר המיובשות מצורפות זו לזו ליצירת פיסות בעלות ממדים אחידים. פיסות הפורניר נמרחות בדבק (הפיסות הזוגיות משני הצדדים, או כל פיסה מצד אחד למעט הכריכה) ומונחות זו על גבי זו בכיוונים מאונכים זה לזה. הדבק יכול להיות עמיד במים (WBP) או עמיד ברטיבות (MR). הדבק העמיד במים הוא פולימר של פנול-פורמאלדהיד, ונקרא גם דבק אדום. הדבק העמיד בלחות הוא אוראה-פורמאלדהיד, ונקרא גם דבק לבן. לאחר ההרכבה של דפי הפורניר זה מעל זה עד ליצירת ערמה בגובה של כמטר, הערימה נכבשת במכבש קר על מנת להעביר את הדבק בין שכבות הפורניר, ולהדביק את דפי הפורניר שיצרו לביד בודד זה לזה, כך שניתן יהיה להכניס אותם בקלות למגרה במכבש החם. הלוחות שנוצרים בכבישה הקרה, מוזנים למכבש חם, כל לוח במגרה נפרדת ונכבשים. ככל שטמפרטורת הכבישה גבוהה יותר, זמן הכבישה קצר יותר. טמפרטורת כבישה אופיינית לדבק לבן היא 115°, ולדבק אדום 140°. זמן כבישה אופייני הוא דקה לכל מילימטר עובי. התוצר של המכבש החם הוא כבר עץ לבוד. העץ הלבוד עובר מריחה של חומר לטיפול קוסמטי בפגמים קלים, מנוסר למידה (המידה הסטנדרטית היא 122 על 244 ס"מ), מלוטש, וממוין לפני שנארז ונשלח לרחבי העולם.
שאנטראם (ספר)
תקציר עלילה
הרומן מתאר מספר זרים ממוצא שונה, כמו גם הודים מקומיים, המדגיש את המגוון העשיר של החיים במומבאי. לין מתאהב בקארלה, אישה שווייצרית-אמריקאית, מתיידד עם אמנים ושחקנים מקומיים, שנותנים לו תפקידים כניצב בכמה סרטי בוליווד, ומגויס על ידי העולם התחתון במומביי למבצעים פליליים שונים, כולל סחר בסמים ונשק. לין נוחת בסופו של דבר בכלא דרך ארתור שבמומבאי. שם, יחד עם מאות אסירים אחרים, הוא סובל מהתעללות גופנית ונפשית אכזרית מצד השומרים, כשהוא מתקיים בתנאים סוערים במיוחד. עם זאת, בזכות ההגנה של המאפיה האפגנית "עבד אל-ח'דר חאן", בסופו של דבר, לין משתחרר ומתחיל לעבוד בשוק השחור בהמרת מטבע ובזיוף דרכונים. לאחר שנסע עד אפריקה בטיולים שהוזמנו על ידי המאפיה, לין יוצא אחר כך לאפגניסטן להבריח נשק למען לוחמי מוג'הדין. כאשר נהרג המנטור שלו חאן, לין מבין שהוא הפך לכל מה שגדל לתעב ונופל לדיכאון לאחר שהוא חוזר להודו. הוא מחליט שעליו להילחם על מה שהוא מאמין שהוא נכון, ולבנות חיים כנים. הסיפור מסתיים בכך שהוא מתכנן לנסוע לסרי לנקה.
המעמד היצירתי
מקצועות המעמד היצירתי
במעגל הרחב יותר של המעמד היצירתי ישנם אנשי מקצוע יצירתיים שעובדים במגוון רחב של מקצועות מבוססי ידע, בתחומי ההיי-טק, שירותים פיננסיים, מקצועות המשפטים והבריאות והניהול העסקי. אנשים אלו עוסקים בפתרון בעיות יצירתי, תוך התבססות על גופי ידע מורכבים לפתרון בעיות ספציפי. פעולה זו דורשת דרגה גבוהה של השכלה פורמלית ובכך גם הון אנושי גבוה.
ביקורות על התאוריה
על רעיונות "העיר היצירתית" וה"כלכלה היצירתית" נמתחה ביקורת מזוויות שונות.
ריצ'רד פלורידה חוזר בו
למרות שינוי עמדתו, ל"כלכלה היצירתית" יש היום כבר חיים משלה, והיא ממשיכה לייצר את ההשלכות החברתיות הקשות בפיתוח הכלכלי הנאו-ליברלי בערים.
מקרי בוחן עולמיים
דוגמה למדיניות "העיר היצירתית" היא תוכנית "ערים מגניבות" במדינת מישיגן ( Michigan's Cool Cities program) המקיימת את כללי "העיר היצירתית" של פלורידה. היא עושה זאת באמצעות מיסוי התושבים המקומיים לטובת ג'נטריפקציה "אמנותית" במטרה למשוך את המעמד היצירתי ולהביא לעיר אנשים מוכשרים שיתרמו לחיזוק הכלכלה המקומית. אך הרעיון של "העיר היצירתית" אינו תואם את המצב הקיים במישיגן, שהיא אחת מהמדינות בעלת שיעורי האבטלה הגבוהים ביותר בארצות הברית, בעקבות קריסת תעשיית הרכב שהייתה המקור התעסוקתי הראשי בדטרויט. התכנית כבר צברה ביקורות רבות, בעיקר בטענה שהיא אינה מייצרת מקומות תעסוקה חדשים ואינה פותרת בעיות עומק קשות בעיר.
כפר עציון
מגדל עדר וכפר עציון של "אל ההר"
עם פרוץ מאורעות תרצ"ו (אפריל 1936) החלו ערביי האזור להתנכל ליישוב היהודי בכפר עציון. בחודש אב תרצ"ו (אוגוסט 1936) עזבה קבוצת הפועלים את המקום וכל העמל הרב שהושקע בו ירד לטמיון. מבנה המרפאה נשרף, אך שוקם לאחר מלחמת ששת הימים.
בין הכרזת החלוקה להכרזת העצמאות
בכ"ט בנובמבר (29 בנובמבר 1947) אושרה תוכנית החלוקה באו"ם, ומיד לאחר מכן פתחו הערבים מארצות האזור במלחמה נגד היהודים. התוצאה המיידית הייתה ניתוק גוש היישובים מירושלים, מקור האספקה העיקרי. תפקידו של כפר עציון היה להפריע לתנועת צבאות ערב ובעיקר מצרים להגיע ולתקוף את ירושלים מהדרום. כשהתגברו הקרבות הוחלט לפנות מהכפר את הילדים, האימהות ונשים בהריון; אלה עברו להתגורר במנזר רטיסבון שבירושלים. אחת האימהות, ציפורה רוזנפלד, בחרה להישאר בקיבוץ ונהרגה בקרבות. בהמשך הועברו תושבים נוספים לפתח תקווה, ולאחר כניעת כפר עציון ומות רוב מגיניו, יושבו בשכונת גבעת עלייה ביפו, באתר המוכר כיום בשם חורשת עציון.
אסתר וילאר
הגבר הנשלט (1971)
לדברי הסופרת, היא קיבלה איומים על חייה, בעקבות הספר:"'לא דמיינתי באופן רחב מספיק, את הבידוד, שבו אמצא את עצמי לאחר כתיבת הספר הזה. גם לא דמיינתי את ההשלכות שיהיו לזה על הכתיבה שלאחר מכן ואפילו על חיי האישיים - האיומים האלימים לא פסקו עד היום.'"
ראצ'ד (סדרת טלוויזיה)
פיתוח
ב-6 בספטמבר 2017, הוכרז שנטפליקס הזמינה לסדרה שתשמש כפריקוול עבור הסרט "קן הקוקייה" שתי עונות בהיקף של תשעה פרקים לכל עונה. על פי הדיווחים, נטפליקס זכתה במכרז להפצת הסדרה וגברה על הולו ועל אפל, שגם היו מעוניינים בפיתוח הפרויקט. הסדרה נוצרה על ידי אוון רומנסקי, שגם כתב את התסריט עבור פרק הפיילוט של הסדרה. מי שהסכים בסוף להפיק את התסריט שלו היה התסריטאי והמפיק ראיין מרפי, שבמשך שנה ניסה לשריין את הזכויות עבור דמותה של האחות ראצ'ד במשא ומתן מול שאול זאנץ ומייקל דאגלס, שהיו בעלי הזכויות מהפקת הסרט המקורי. מרפי עתיד לביים את פרק הפיילוט ולהפיק את הסדרה בפועל לצדם של דאגלס, אלן קשישיאן, מרגרט ריילי וג'ייקוב אפשטיין.
פיתוח עסקי
פיתוח עסקי (Business Development, לעיתים מכונה בקצרה "ביזדב" או Bizdev) הוא מושג מתחום הניהול העוסק בתהליכים ומשימות לשם קידום מטרות ארגוניות ומשלב דיסציפלינות ניהוליות, כלכליות, תעשייתיות, שיווקיות וארגוניות.
ניהול הפיתוח העסקי הוא מערך ניהולי שמקביל או משלים לניהול השיווק והמכירות ולניהול אסטרטגי.
ההבחנה המקובלת בין ניהול שיווק ומכירות וניהול עסקי שוטף, לבין ניהול פיתוח עסקי או ניהול אסטרטגיית צמיחה - היא ההבחנה בין פעילות אורגנית, שוטפת, לבין פעילות א-אורגנית, שאינה שוטפת אלא ייחודית.
All Things Must Pass
רשימת השירים
צד ג'
צד ו' (Apple Jam)
זאפיר
החברה ממוקמת בסאניווייל, קליפורניה ומעסיקה כ־500 עובדים במספר מדינות.
היסטוריה
במארס 2017 החברה הציעה חבילת תמריץ של 10,000 דולר החזר לעובדים שרוצים לעבור מחוץ לאזור מפרץ סן פרנסיסק. ההכרזה על התוכנית הביאה לגידול של 50% במספר המועמדים למשרות בחברה.
Need for Speed: Underground
Need for Speed: Underground (בתרגום חופשי לעברית: הצורך במהירות: מחתרתיות) הוא משחק וידאו מסוגת מרוצים, השביעי בסדרת משחקי הווידאו Need for Speed, שפותח על ידי EA Black Box והופץ על ידי Electronic Arts למערכת ההפעלה Microsoft Windows וקונסולות המשחקים Xbox, פלייסטיישן 2 ונינטנדו גיימקיוב ב-17 בנובמבר 2003, לקונסולת המשחקים הניידת גיים בוי אדוונס ב-17 בדצמבר 2003 ולארקייד ב-26 בדצמבר 2006. המשחק יצא לאור בשתי גרסאות: הראשונה לקונסולת המשחקים הנייחות ולמחשב האישי והשנייה לקונסולת המשחקים הניידת גיים בוי אדוונס.
Underground מהווה אתחול מחדש של הסדרה ומתעלם מהמשחקים הקודמים בסדרה שכללול מכוניות ספורט ורכבים אקזוטיים. כמו כן, הוא המשחק הראשון בסדרה שכולל מצב קריירה, עלילה ומצב מוסך המאפשר לשחקנים להתאים אישית את המכוניות שבבעלותם, עם מגוון רחב של שיפורים קוסמטיים ומכניים. כלל המרוצים מתרחשים בשעות הלילה בעיר בדיונית בשם אולימפיק סיטי (מאנגלית: Olympic City) אשר דומה במראיתה לניו יורק, סן פרנסיסקו ולוס אנג'לס.
משחקיות
מרוצי הרחוב שקיימים במשחק מתחלקים ל-5 סוגים: